recursal/SuperWikiNEXT-32B huggingface dataset:
Η **Nuffield Organisation** ήταν αυτοκινητοβιομηχανία της Μεγάλης Βρετανίας.

Ιστορία
-------

Το όνομά της προήλθε από τον ιδρυτή της, τον William Morris (Ουίλιαμ Μόρις), 1ο Κόμη του Nuffield. Ιδρύθηκε το 1938 μετά τη συγχώνευση της Morris (που είχε ήδη αποκτήσει την Wolseley Motors το 1927) με τις MG και Riley. Στην ιεραρχία της εταιρείας βρισκόταν και ο Leonard Lord (Λέοναρντ Λορντ), ο οποίος μετά από προσωπική διαμάχη με τον Morris αποχώρησε και κατέλαβε υψηλή θέση στην αιώνια αντίπαλο της Morris Motor Company, την Austin, της οποίας διευθυντής ήταν τότε ο ιδρυτής της, Herbert Austin (Χέρμπερτ Ώστιν). Μετά την αποχώρηση του Austin ο Lord ανέλαβε τα ηνία της Austin Motors και έπειτα ακολούθησε ο Δεύτερος Παγκόσμιος Πόλεμος.

Κατά τη διάρκεια του Β' Π.Π. η Nuffield συμμετείχε στην παραγωγή πολεμικού υλικού. Μεταξύ των προϊόντων της ήταν και ο κινητήρας Liberty L-12 για χρήση σε βρετανικά τανκ της εποχής. Το 1939 μια από τις θυγατρικές της είχε τη δυνατότητα να εμπλακεί στην παραγωγή του τεθωρακισμένου Covenanter, αλλά προτίμησε να εξελίξει τη δική της εκδοχή πάνω στο σχέδιο, το οποίο κατέληξε να είναι το τεθωρακισμένο Crusader. Ακολούθησε το τεθωρακισμένο Cavalier που χρησιμοποιούσε τον ίδιο κινητήρα Liberty.

Παράλληλα, τα επιβατικά οχήματα της Morris χρησιμοποιήθηκαν ως πολεμικά οχήματα, μεταξύ αυτών το Morris C8.

Με το τέλος του Β' Π.Π. η παραγωγή επιβατικών αυτοκινήτων άρχισε και πάλι. Αμέσως ο William Morris αποφάσισε να αποσυρθεί και ακολούθησε η εξαγορά της εταιρείας του από την Austin του Leonard Lord. Με την εξαγορά αυτή δημιουργήθηκε η 4η μεγαλύτερη αυτοκινητοβιομηχανία του κόσμου, η British Motor Corporation (BMC - Μπρίτις Μότορ) το 1952.

Χρονολογίες
-----------

|  |
| --- |
| **Η άνοδος και η πτώση της British Leyland - αυτοκινητοβιομηχανίες και μάρκες** - +/− |
| Φίρμα | 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | **2006** |
| Jaguar |  |  |  | SS Cars | Jaguar | Jaguar | BMH | British Leyland | Jaguar | Ford |
| Daimler | Daimler | BSA | BSA |
| Lanchester | Lanchester |
| Mini |  |  |  |  |  |  | BMC | Austin
Rover (ΑRG) | BAe | BMW | BMW/MINI |
| Riley | Riley | NuffieldOrganisation | BMW |
| MG |  |  |  | Morris Garages (MG) | BMW | MGR | Nanjing |
| Morris |  |  | Morris | Morris |
| Wolseley | Wolseley |
| Austin | Austin | Austin |
| Vanden Plas |  | Vanden Plas | Ford |
| Rover |  | Rover | Rover | Rover | BMW/MGR | Ford |
| Land Rover |  |  |  |  |  | Ford |
| Alvis |  |  |  | Alvis | BAE Systems |
| Standard |  | Standard | Standard Triumph | Leyland | BMW/Triumph |
| Triumph | Dawson | Triumph |
|    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |    |

Εξωτερικοί Σύνδεσμοι
--------------------

* Ιστορία της Nuffield/Morris (στα αγγλικά)
Η **North Cyprus Airlines** (τουρκικά: *Kuzey Kıbrıs Hava Yolları (KKHY)*) ιδρύθηκε από την κυβέρνηση της Τουρκικής Δημοκρατίας της Βόρειας Κύπρου (ΤΔΒΚ) λίγο μετά την πτώχευση της Cyprus Turkish Airlines τον Ιούνιο του 2010.

Σύμφωνα με τις τουρκοκυπριακές αρχές, το 60% του συνόλου των μετοχών θα ανήκουν σε ιδιώτες και το 30% θα ανήκει στο δημόσιο τομέα. Σύμφωνα με μια συμφωνία με τον εθνικό αερομεταφορέα της Τουρκίας, τις Τουρκικές Αερογραμμές (ΤΑ), η ΤΑ θα κατέχει το υπόλοιπο 10% των μετοχών της νεοσύστατης North Cyprus Airlines και θα είναι υπεύθυνη για την παροχή νέου στόλου στην αεροπορική εταιρεία της ΤΔΒΚ. Η KKHY θα αρχίσει να λειτουργεί με το αρχικό προϋπολογισμό 15.000.000 δολαρίων και θα γίνει συνδεδεμένο μέλος της Star Alliance.

Οι τακτικές πτήσεις θα πραγματοποιούνται από το διεθνές αεροδρόμιο Ερτσάν και σχεδιάζεται να πετά σε 11 προορισμούς σε όλο τον κόσμο, συμπεριλαμβανομένων προορισμών στην Τουρκία και το Ηνωμένο Βασίλειο, καθώς και πολλούς άλλους προορισμούς στη Δυτική και Βόρεια Ευρώπη. Διευθύνων σύμβουλος ορίστηκε ο Ορχάν Σιβρίκαγια.

Αυτή τη στιγμή η ανάπτυξη και λειτουργία της North Cyprus Airlines έχει παγώσει.

Παραπομπές
----------

1. ↑  «Ana Sayfa». Αρχειοθετήθηκε από το πρωτότυπο στις 20 Μαρτίου 2012. Ανακτήθηκε στις 5 Δεκεμβρίου 2016.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Ιουλίου 2011. Ανακτήθηκε στις 21 Ιουλίου 2019.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Ιουλίου 2011. Ανακτήθηκε στις 21 Ιουλίου 2019.
4. ↑  «Ana Sayfa». Ανακτήθηκε στις 5 Δεκεμβρίου 2016.
Το **Mazda RX-01** ήταν ένα πρωτότυπο αυτοκίνητο που κατασκευάστηκε από την ιαπωνική αυτοκινητοβιομηχανία Mazda Motor Corporation και παρουσιάστηκε στο Σαλόνι Αυτοκινήτου του Τόκιο το 1995 (το Σαλόνι αυτό έλαβε χώρα από τις 27 Οκτωβρίου έως τις 8 Νοεμβρίου 1995).

Βασικά στοιχεία
---------------

Δημιουργήθηκε εν μέρει ως απάντηση στην κατάσταση της οικονομίας, κατά τη διάρκεια μιας χρονικής περιόδου μεγάλης και διαρκούς συρρίκνωσης των σπορ αυτοκινήτων της παγκόσμιας αγοράς. Το RX-01 υπήρξε μία προσέγγιση «back-to-basics, fun-to-drive, στην έννοια σπορ αυτοκίνητο και μοιάζει πολύ με το πρώτο Mazda RX-7 του 1978, με μοναδική διαφορά ότι το RX-01 είχε εξελιχθεί σε ένα ασυμβίβαστα υπερ-υψηλών επιδόσεων «σούπερ σπορ αυτοκίνητο», με ελάχιστη άνεση και υψηλή απόδοση.

Το RX-01 έφερε ριζικές αισθητικές αλλαγές, με προφυλακτήρα που εκσυγχρονίστηκε εμφανώς και με μια πιο συμπαγή αεροτομή. Σημαντικότερο όλων όμως, ήταν η πρώτη δημόσια εμφάνιση της επόμενης γενιάς των περιστροφικών κινητήρων Βάνκελ της Mazda, με τον λεγόμενο σχεδιασμό **13B-MSP**. Συγκεκριμένα, οι θυρίδες εισαγωγής βρίσκονταν πλέον στα site Housing, αντί στην πλευρά της στέγασης αναρρόφησης του κινητήρα. Αυτό προσφέρει στους Wankel πολλά πλεονεκτήματα: υψηλότερη απόδοση, βελτίωση της διατήρησης σταθερής θερμοκρασίας, καλύτερη οικονομία καυσίμου και χαμηλότερες εκπομπές ρύπων.

Εφαρμογές
---------

Κατά την παρουσίασή του, αναμενόταν από τους φανατικούς οπαδούς του Mazda RX-7 ότι τα RX-01 θα έφτανε στην παραγωγή, ταυτόχρονα με την νέα γενιά των κινητήρων Βάνκελ της Mazda. Η διακοπή όμως του RX-7 στη Βόρεια Αμερική μετά το 1995, μείωσε κατακόρυφα το ενδιαφέρον για τα σπορ αυτοκίνητα, σε συνδυασμό και με την διαρκώς αυξανόμενη δημοτικότητα των SUV, ενώ και η τότε μέτρια οικονομική κατάσταση της Mazda συνωμότησε επιπρόσθετα έτσι ώστε το RX-01 να παραμείνει απλώς ένα πρωτότυπο αυτοκίνητο. Ωστόσο, ο κινητήρας Βάνκελ **13B-MSP** προχώρησε σε περαιτέρω ανάπτυξη και στην τελική του μορφή εξελίχθηκε στον κινητήρα **RENESIS**, που τοποθετήθηκε στο μοντέλο παραγωγής Mazda RX-8, το οποίο παρήχθη μεταξύ του 2002 και του 2012.

Δείτε επίσης
------------

* Mazda
* Mazda RX-7
* Mazda RX-8
* Κινητήρας Βάνκελ

Βιβλιογραφία
------------

* Long, B (2001). "RX-7: Mazda's Rotary Engine Sportscar», Veloce Publishing.
* Yamaguchi, JK (2003). «The Mazda RX-8: World's First 4-door, 4-seat Sports Car Plus Complete Histories of Mazda Rotary Engine Development and Rotary Racing Around the World», RING Ltd./Mazda Motor Corporation.
* Road & Track (2003). «Road & Track Guide to the Mazda RX-8», Hachette Filipacchi Media US, Inc.
Το **smiley**, ή το *χαμογελαστό πρόσωπο*, είναι μια τυποποιημένη αντιπροσώπευση ενός χαμογελαστού ανθρώπινου προσώπου, που αντιπροσωπεύεται συνήθως ως κίτρινος κύκλος με δύο τελείες που αντιπροσωπεύουν τα μάτια και μισό κύκλο που αντιπροσωπεύει το στόμα. Το «smiley» επίσης μερικές φορές χρησιμοποιείται ως γενικός όρος για οποιοδήποτε emoticon.

Προέλευση
---------

Τα παλαιότερα γνωστά παραδείγματα του γραφικού αποδίδονται στον Harvey Ball, ένα εμπορικό καλλιτέχνη στο Worcester της Μασαχουσέτης. Επινόησε το πρόσωπο το 1963 για μια ασφαλιστική εταιρία που θέλησε να κάνει μια εσωτερική εκστρατεία για να βελτιώσει το ηθικό των υπαλλήλων της. Ο Ball δεν προσπάθησε ποτέ να χρησιμοποιήσει, να προωθήσει ή να καταθέσει ως εμπορικό σήμα την εικόνα· έγινε κοινό κτήμα στις Ηνωμένες Πολιτείες προτού να μπορέσει να μπορεί να γίνει αυτό. [3] Κατά συνέπεια, ο Ball δεν έβγαλε ποτέ οποιοδήποτε κέρδος από την εικόνα πέρα από την αρχική αμοιβή του $45.

Ο Ντέιβιντ Στερν της David Stern Inc. ένα διαφημιστικό πρακτορείο με έδρα το Σιάτλ, υποστήριξε επίσης ότι έχει εφεύρει το smiley. Ο Στερν σύμφωνα με τις υπάρχουσες πληροφορίες ανέπτυξε την έκδοσή του το 1967 ως τμήμα μιας διαφημιστικής εκστρατείας για την Washington Mutual, αλλά λέει ότι δεν σκέφτηκε να το καταθέσει ως εμπορικό σήμα.

Εκλαΐκευση
----------

Το γραφικό διαδόθηκε στις αρχές της δεκαετίας του 1970 από Bernard και Murray Spain, οι οποίοι το εκμεταλλεύτηκαν σε μια εκστρατεία για να πωλήσουν καινοτόμα αντικείμενα. Οι δυο τους παρήγαγαν κουμπιά καθώς επίσης και κούπες καφέ, μπλούζες, αυτοκόλλητα προφυλαχτήρων και πολλά άλλα στοιχεία με το σύμβολο και τη φράση «"Have a happy day"» («Να έχεις μια ευτυχισμένη μέρα», επινοημένη από τον Gyula Bogar). Μπορεί να παρουσιάσει πολλά διαφορετικά συναισθήματα.

Το smiley κατά ένα μεγάλο μέρος συνδέεται στο Ηνωμένο Βασίλειο με την κουλτούτα της acid house μουσικής που προέκυψε κατά τη διάρκεια του δεύτερου «καλοκαιριού της αγάπης» προς το τέλος της δεκαετίας του '80, και συχνά χρησιμοποιήθηκε ως χαραγμένο λογότυπο στα χαπάκια Ecstasy.

Παραπομπές
----------

1. ↑  "Smiley Face: How an in-house campaign became a global icon", *Christian Science Monitor*, 4 Οκτωβρίου 2006
2. ↑  «"Smiley Face"». Αρχειοθετήθηκε από το πρωτότυπο στις 10 Σεπτεμβρίου 2008. Ανακτήθηκε στις 31 Αυγούστου 2008.
3. ↑  Who invented the smiley face? (από το The Straight Dope).
4. ↑  Hunt, Judi, "Ad Man Sad-Faced Over Misuse of Symbol" *Seattle Post-Intelligencer* (15 Νοεμβρίου 1988). .
5. ↑  Ecstasy Tablet Gallery
Οι **Sleater-Kinney** είναι αμερικάνικο ροκ συγκρότημα το οποίο σχηματίστηκε στην Ολύμπια της Ουάσινγκτον το 1994. Το σχήμα περιέχει τις Corin Tucker (σε φωνή και κιθάρα), Carrie Brownstein (σε κιθάρα και φωνητικά), και Janet Weiss (στα ντραμς). Το συγκρότημα είναι ένα βασικό μέλος της riot grrrl και ίντι ροκ σκηνής της βορειοδυτικής ακτής. Το συγκρότημα είναι επίσης γνωστό για το φεμινισμό και την αριστερών τάσεων πεποίθησή τους.

Το συγκρότημα είχε κυκλοφορήσει 7 άλμπουμ μεταξύ του 1995 και του 2005 (Sleater-Kinney (1995), Call the Doctor (1996), Dig Me Out (1997), The Hot Rock (1999), All Hands on the Bad One (2000), One Beat (2002) και The Woods (2005)) προτού αρχίσουν μια οκτάχρονη διακοπή ώστε να ασχοληθεί το κάθε μέλος με νέα project. Η Corin Tucker έφτιαξε το συγκρότημα The Corin Tucker Band, η Carrie Brownstein δημιούργησε την κωμική σειρά "*Portlandia*" και η Janet Weiss συμμετείχε σε διάφορες μπάντες ενώ παράλληλα βοηθούσε την Carrie Brownstein στην σειρά της και στην νέα μπάντα της, Wild Flag. Επανενώθηκαν το 2014 και ηχογράφησαν το No Cities to Love, το οποίο κυκλοφόρησε στις 20 Ιανουαρίου του 2015.

Οι πασίγνωστοι κριτικοί Greil Marcus και Robert Christgau έχουν χαρακτηρίσει τo συγκρότημα ως ένα από τα καλύτερα των τελών της δεκαετίας του '90 και των αρχών της δεκαετίας του 2000. Ο Marcus επίσης έχει δηλώσει ότι η μπάντα είναι η καλύτερη ροκ μπάντα της Αμερικής.

Μέλη
----

* Corin Tucker — φωνή, κιθάρα (1994–2006, 2014–σήμερα)
* Carrie Brownstein — κιθάρα, φωνή (1994–2006, 2014–σήμερα)
* Janet Weiss — ντραμς (1996–2006, 2014–σήμερα)

**Μέλη περιοδειών**

* Katie Harkin — κιθάρα, πλήκτρα, κρουστά (2015–σήμερα)

**Πρώην μέλη**

* Laura Macfarlane — ντραμς, φωνή (1995–1996)
* Toni Gogin — ντραμς (1995)
* Misty Farrell — ντραμς, κρουστά (1994)

Δισκογραφία
-----------

* Sleater-Kinney (1995) - Chainsaw Records
* Call the Doctor (1996) - Chainsaw Records
* Dig Me Out (1997) - Kill Rock Stars
* The Hot Rock (1999) - Kill Rock Stars
* All Hands on the Bad One (2000) - Kill Rock Stars
* One Beat (2002) - Kill Rock Stars
* The Woods (2005) - Sub Pop
* No Cities to Love (2015) - Sub Pop

Άλλα project
------------

**Heavens To Betsy**:

* Calculated (1994) - Kill Rock Stars

**Excuse 17**:

* Excuse Seventeen (1994) - Atlas Records, Chainsaw Records
* Such Friends Are Dangerous (1995) - Kill Rock Stars

**The Spells**:

* The Age of Backwards EP (1999) - K Records

**The Corin Tucker Band**:

* 1,000 Years(2010) - Kill Rock Stars
* Kill My Blues (2012) - Kill Rock Stars

**Wild Flag**:

* Wild Flag (2011) - Merge

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
Το **No Nut November** είναι μια διαδικτυακή πρόκληση που περιστρέφεται γύρω από την αποχή από το σεξ και τον αυνανισμό, στην οποία οι συμμετέχοντες απέχουν από αυτά κατά τον μήνα Νοέμβριο. Ξεκίνησε στις αρχές της δεκαετίας του 2010 και έγινε δημοφιλής στα μέσα κοινωνικής δικτύωσης το 2017 αν και το Urban Dictionary έχει λήμμα για το No Nut November ήδη από το 2011.

Μολονότι No Nut November ξεκίνησε ως ευφυολόγημα, ορισμένοι συμμετέχοντες ισχυρίζονται ότι η αποχή από την τον αυνανισμό και το σεξ, όπως και η μη παρακολούθηση πορνογραφίας έχει οφέλη για την υγεία. Συνδέεται με την κοινότητα NoFap στο Reddit, η οποία ενθαρρύνει τα μέλη της να μην αυνανίζονται. Η κοινότητα Reddit /r/NoNutNovember αυξήθηκε από 16.500 συνδρομητές τον Νοέμβριο του 2018 σε 52.000 συνδρομητές από τον Νοέμβριο του 2019, σε 85.300 τον Νοέμβριο του 2020 και σε 107.800 τον Νοέμβριο του 2021.

Παραπομπές
----------

1. ↑  Sarah Manavis (2018-11-13). «No Nut November: the insidious internet challenge encouraging men not to masturbate». *New Statesman*.. Ανακτήθηκε στις 2019-11-11.
2. ↑  Zachary Zane (2019-11-05). «Inside 'No Nut November,' Where Guys Don't Masturbate for a Month». *Men's Health*.. Ανακτήθηκε στις 2019-11-11.
3. ↑  EJ Dickson (2019-11-08). «How a New Meme Exposes the Far-Right Roots of #NoNutNovember». *Rolling Stone*.. Ανακτήθηκε στις 2019-11-11.
To **Self Entitled** είναι το δωδέκατο άλμπουμ απο το πανκ συγκρότημα NOFX. Κυκλοφόρησε στις 11 Σεπτεμβρίου του 2012 από την Fat Wreck Chords.Για να γραφτεί χρειάστηκε περισσότερο από ένας χρόνος αλλά η ηχογράφηση κράτησε 1,5 εβδομάδα.Παραγωγός ήταν ο Bill Stevenson, παραγωγός των Wolves in Wolves' Clothing (2006) και Coaster (2009).
Σε συνέντευξη με την ιστοσελίδα Punk News τον Οκτώβριο του 2012, ο Fat Mike είπε ότι ηχογράφησαν 18 τραγούδια, μα μόνο 12 μπήκαν στο άλμπουμ.

Τραγούδια
---------

1. "72 Hookers" 3:36

2. "I Believe in Goddess" 1:34

3. "Ronnie & Mags" 2:09

4. "She Didn't Lose Her Baby" 2:56

5. "Secret Society" 2:53

6. "I, Fatty" 1:36

7. "Cell Out" 2:02

8. "Down with the Ship" 2:23

9. "My Sycophant Others" 2:46

10. "This Machine Is 4" 2:07

11. "I've Got One Jealous Again, Again" 3:02

12. "Xmas Has Been X'ed" 2:43

Συνολική διάρκεια : 29:47

Singles
-------

"My Stepdad's a Cop and My Stepmom's a Domme" Κυκλοφορία: 19 Ιουνίου 2012(με νέα τραγούδια)

"Ronnie & Mags" Κυκλοφορία: 14 Αυγούστου 2012

"Xmas Has Been X'ed" Κυκλοφορία:15 Ιανουαρίου 2013

Συντελεστές
-----------

* Fat Mike – φωνή, μπάσο
* 
* Eric Melvin – κιθάρα, φωνητικά
* 
* El Hefe – κιθάρα, φωνητικά
* 
* Erik Sandin – ντραμς, κρουστά

Εξωτερικοί σύνδεσμοι
--------------------

Κριτική στο AllMusic
Το **Slovene Studies** είναι ομότιμα αναθεωρημένο επιστημονικό περιοδικό που καλύπτει την έρευνα στους Σλοβένους ως εθνοτική ομάδα και τον σλοβενικό πολιτισμό. Δημοσιεύθηκε από την Εταιρεία Σλοβενικών Μελετών και ιδρύθηκε το 1973 ως Papers in Slovene Studies. Αρχικά εκδόθηκε από τον Σλοβένο γλωσσολόγο Ράντο Λέντσεκ. Το περιοδικό δημοσιεύεται με το σημερινό τίτλο από το 1979. Ο αρχισυντάκτης είναι ο Τίμοθι Πογκάτσαρ (Πανεπιστήμιο Μπόουλινγκ Γκριν Στέιτ). Το περιοδικό ασχολείται με διεθνείς πτυχές των μελετών που σχετίζονται με τους εθνοτικούς Σλοβένους και την σλοβενική γλώσσα και πολιτισμό.

Παραπομπές
----------

1. ↑  Stanonik, Janez. 1979. "Ameriška slovenistika." *Slavistična revija* 27(2): 296–298, p. 297. (Σλοβενικά)
2. ↑  Cox, John K. 2005. *Slovenia: Evolving Loyalties.* New York: Routledge, p. 134.
3. ↑  «Dr. Timothy Pogacar». Bowling Green State University. Αρχειοθετήθηκε από το πρωτότυπο στις 4 Φεβρουαρίου 2012. Ανακτήθηκε στις 15 Νοεμβρίου 2012.
4. ↑  Biggins, Michael, & Janet Crayne (eds). 2000. *Publishing in Yugoslavia's Successor States.* Binghamton, NY: Haworth Press, p. 34.

Εξωτερικές συνδέσεις
--------------------

* Επίσημος ιστότοπος
* Σελίδα του περιοδικού στην ιστοσελίδα της εταιρείας
* Εταιρεία Σλοβενικών Μελετών
* ISSN 0193-1075
Το **Small** είναι εβδομαδιαίο αναθεωρημένο από ομότιμους επιστημονικό περιοδικό που καλύπτει τη νανοτεχνολογία. Ιδρύθηκε το 2005 ως μηνιαίο, άρχισε να κυκλοφορεί ανά δύο εβδομάδες το 2009 και έγινε εβδομαδιαίο το 2015. Εκδίδεται από την Wiley-VCH και αρχισυντάκτης είναι ο Χοσέ Ολιβέιρα. Σύμφωνα με το *Journal Citation Reports*, το περιοδικό έχει παράγοντα επίδρασης 9.598 το 2017.

Δείτε επίσης
------------

* Προηγμένα Υλικά
* Προηγμένα Λειτουργικά Υλικά
* Προχωρημένη Μηχανική Υλικών

Παραπομπές
----------

1. ↑  «Small». *2017 Journal Citation Reports*. Web of Science (Science έκδοση). Clarivate Analytics. 2018.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 129428427

 |

 |
To ***Mediterranean Sky*** ήταν ελληνικό πορθμείο που ναυπηγήθηκε το 1953 από την Vickers Shipbuilding and Engineering στο Μπάροου-ιν-Φέρνες της βορειοδυτικής Αγγλίας, ως πλοίο για μεταφορά επιβατών και φορτίων με το όνομα ***City of York***, για λογαριασμό της βρετανικής εταιρία Ellerman Wilson Line. 

Το 1971 το *City of York* πουλήθηκε, μαζί με το αδερφό σκάφος του *City of Exeter*, στην ελληνική ναυτιλιακή εταιρία Karageorgis Lines του Αριστομένη Καραγεώργη, τα οποία ανακατασκευάστηκαν, μετονομάστηκαν (σε Mediterranean Sky και Mediterranean Sea αντίστοιχα), και ως σύγχρονα και υπερπολυτελή πλέον οχηματαγωγά τέθηκαν στην εξυπηρέτηση της σύνδεσης της Πάτρας με την Ιταλία. Το *Mediterranean Sky* παροπλίστηκε το 1996 και παρέμεινε αγκυροβολημένο στο πατρινό λιμάνι μέχρι το 1999. Από εκεί ρημουλκήθηκε στον κόλπο της Ελευσίνας, όπου το 2003 πήρε κλίση και βούλιαξε στα ρηχά. Το ναυάγιο βρίσκεται εκεί μέχρι σήμερα και συνιστά αξιοθέατο.

Πηγές
-----

* «Mediterranean Sky – Karageorgis Lines», *Sea Zoom.org* (29 Iανουαρίου 2015).
* Σχέδιο καταστρώματος του πλοίου στο ssmaritime.com (Αγγλικά)

Παραπομπές
----------
Το **Semovente L. 40 da 47/32**  ήταν ιταλικό αυτοκινούμενο πυροβόλο του Β' Παγκοσμίου Πολέμου. Δημιουργήθηκε με την τοποθέτηση του αντιαρματικού πυροβόλου Cannone da 47/32 των 47 mm σε ανοιχτή κιβωτιόσχημη υπερκατασκευή πάνω στο σασί του ελαφρού άρματος L6/40. Ορισμένα κατασκευάστηκαν ως άρματα διοίκησης με ασύρματο αντί για το κύριο πυροβόλο. Σε αυτή την έκδόση χρησιμοποιήθηκε ένα πολυβόλο των 8 mm καμουφλαρισμένο ως το κύριο πυροβόλο ώστε να μοιάζουν με κανονικά Semovente 47/32. Η παραγωγή ξεκίνησε το 1941 και κατασκευάστηκαν περίπου 300 συνολικά. Έδρασαν στη Βόρεια Αφρική αλλά και με τις ιταλικές δυνάμεις στο Ανατολικό Μέτωπο.

Παρόλο που το πυροβόλο των 47 mm ήταν επαρκές για τα δεδομένα του 1941, όταν τα *Semoventi* έφτασε στο πεδίο της μάχης ήταν ήδη ξεπερασμένα και αναποτελεσματικά ενάντια στα μέσα άρματα μάχης των Συμμάχων.

Έπειτα από την ιταλική συνθηκολόγηση τον Σεπτέμβριο του 1943, ο γερμανικός στρατός επέταξε όλα τα Semovente 47/32 που μπορούσε για δική του χρήση, αποδίδοντας στον συγκεκριμένο τύπο την ονομασία StuG L6 47/32 630(i). Οι Γερμανοί παραχώρησαν μερικά από τα άρματα αυτά σε χώρες-δορυφόρους του Τρίτου Ράιχ όπως το Ανεξάρτητο Κράτος της Κροατίας.

Εκδόσεις
--------

Semovente L. 40 da 47/32
Βασική έκδοση παραγωγής.
Carro comando plotone per semovente da 47/32
Άρμα διοίκησης ουλαμού αυτοκινούμενων πυροβόλων το οποίο διέθετε έναν ασύρματο και διατηρούσε το αντιαρματικό πυροβόλο αλλά με μειωμένη αναχορηγία βλημάτων.
Carro comando compagnia per semovente da 47/32
Άρμα διοίκησης ίλης αυτοκινούμενων πυροβόλων με δύο ασυρμάτους και πολυβόλο στη θέση του κύριου πυροβόλου.

Παραπομπές
----------

1. 1 2 3 4 5 6 7  Cappellano & Battistelli 2012, σελ. 46.
2. ↑  Pignato 2004, σελ. 26.
3. ↑  Cappellano & Battistelli 2012, σελ. 24.
4. ↑  Mahé, Yann (April 2011). «Le Blindorama : La Croatie, 1941 - 1945» (στα γαλλικά). *Batailles & Blindés* (Caraktère) (42): 4–7. ISSN 1765-0828.
5. 1 2  Cappellano & Battistelli 2012, σελ. 26.

Βιβλιογραφία
------------

* Cappellano, F.· Battistelli, P. P. (2012). *Italian light tanks, 1919–45*. Oxford: Osprey Publishing. ISBN 9781849087773.
* Pignato, Nicola (2004). *Italian Armored Vehicles of World War Two*. Squadron/Signal publications. ISBN 0-89747-475-9.

Εξωτερικοί σύνδεσμοι
--------------------

* Πολυμέσα σχετικά με το θέμα  Semovente da 47/32 στο Wikimedia Commons

  


|  |  |
| --- | --- |
| 

|  |
| --- |
| * Πύλη:Πόλεμος
* Πύλη:Δεύτερος Παγκόσμιος Πόλεμος
 |

 |
Το **Mazda Xedos 6** ήταν ένα μεσαίο πολυτελές σεντάν αυτοκίνητο που παρήχθη από την ιαπωνική αυτοκινητοβιομηχανία Mazda από τον Ιανουάριο του 1992 έως τον Σεπτέμβριο του 1999.

Ονομασίες και διαθεσιμότητα
---------------------------

Mazda Eunos 500 του 1998 στην Αυστραλία.
Στην Ιαπωνία και στην Αυστραλία, διατέθηκε αρχικά ως **Eunos 500**, αντί με το σήμα της Mazda, και από το 1996 έως τη λήξη της παραγωγής του με το σήμα της Mazda και ως **Mazda Eunos 500**, λόγω του ότι η Mazda απέσυρε την θυγατρική υπο-εταιρεία πολυτελείας Eunos (1989 - 1996). Αντιθέτως, το μοντέλο δεν κυκλοφόρησε ποτέ στις ΗΠΑ και στον Καναδά, καθώς στα κράτη αυτά διατέθηκε μόνο το ακόμα μεγαλύτερο Mazda Xedos 9 και με την ονομασία **Mazda Millenia** και στα δύο κράτη, με το λανσάρισμα μέσα στο 1994.

Ειδικότερα για την Ευρώπη, η παραγωγή της αριστεροτίμονης εκδοχής ξεκίνησε μόλις τον Ιανουάριο του 1993 και τελικώς έφτασε σε όλες τις αγορές της ηπειρωτικής Ευρώπης μέσα στο ίδιο έτος, ως **Mazda Xedos 6**. Προηγουμένως, η μοναδική ευρωπαϊκή χώρα εξαγωγής ήταν το Ηνωμένο Βασίλειο, καθώς είχε προηγηθεί χρονικά η δεξιοτίμονη εκδοχή, μολονότι στη βρετανική αγορά διατέθηκε επίσης ως Xedos 6.

Εμπορική πορεία και λόγοι διακοπής
----------------------------------

Πρακτικώς, το Xedos 6 είχε σχεδιαστεί με σκοπό να ανταγωνιστεί τη BMW Σειρά 3, με την οποία και είχε αντίστοιχες εξωτερικές διαστάσεις, ενώ το συγγενικό αλλά μεγαλύτερο Mazda Xedos 9 είχε τον ρόλο του κορυφαίου μοντέλου της Mazda και είχε αντίστοιχες εξωτερικές διαστάσεις με τη BMW Σειρά 5, στοχεύοντας να την ανταγωνιστεί. Τελικώς όμως, οι πωλήσεις και των δύο μοντέλων ήταν πολύ κατώτερες των προσδοκιών και ειδικά μάλιστα το Xedos 9 σημείωσε μηδαμινή εμπορική απήχηση, ιδίως στις εξαγωγικές αγορές, με αποτέλεσμα να μην υπάρξει διάδοχος για κανένα από τα Xedos 6 και Xedos 9.

Συνολικά κατασκευάστηκαν 72.101 αντίτυπα σειράς Xedos 6 και Eunos 500.

Δείτε επίσης
------------

* Mazda Xedos 9

Βιβλιογραφία
------------

* Automobil Revue. Katalog 1995 & 1996.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Mazda Xedos 6** |

* Mazda Xedos 6 (CA-series) versions & types
Το **Setanta Sports Cup**, γνωστό ως *Setanta Cup*, ήταν ποδοσφαιρική διοργάνωση στην οποία λάμβαναν μέρος ομάδες και από τις δύο ποδοσφαιρικές ομοσπονδίες της νήσου Ιρλανδίας. Ξεκίνησε το 2005 και αποτελούσε διασυνοριακή διοργάνωση μεταξύ συλλόγων που αγωνίζονταν στα πρωταθλήματα Λιγκ οφ Άιρλαντ Πρέμιερ Ντιβίζιον από τη Δημοκρατία της Ιρλανδίας και ΝΙΦΛ Πρέμιερσιπ από τη Βόρεια Ιρλανδία. Το κύπελλο χρηματοδοτούνταν από τη Setanta Sports, το ιρλανδικό συνδρομητικό αθλητικό τηλεοπτικό δίκτυο. Από το 2019 διοργανώνεται και πάλι ένα Πανιρλανδικό Κύπελλο, με την ονομασία **Τσάμπιονς Καπ** (Champions Cup) αυτήν τη φορά και με άλλη χορηγό, την Unite the Union.

Παραπομπές
----------

1. ↑  «Setanta Cup future is in doubt». *RTÉ Sport*. 22 Ιουνίου 2009. Αρχειοθετήθηκε από το πρωτότυπο στις 26 Ιουνίου 2009. Ανακτήθηκε στις 23 Ιουνίου 2009.

Εξωτερικοί σύνδεσμοι
--------------------

* Επίσημη ιστοσελίδα
Το **Fashion TV** είναι ένα διεθνές τηλεοπτικό κανάλι αφιερωμένο στην μόδα και στη μοντελοποίηση. Ιδρύθηκε στη Γαλλία το 1997 από τον Πολωνό επιχειρηματία Michel Adam Lisowski, ο οποίος κατέχει το κανάλι μέχρι και σήμερα.

Είναι από τα πιο διαδεδομένα κανάλια της καλωδιακής τηλεόρασης στον κόσμο, σε πάνω από 192 χώρες στις πέντε ηπείρους.

Άλλες Περιοχές
--------------

### Αφρική

Το FTV στη Νότια Αφρική είναι διαθέσιμο στην DSTV (ιδιοκτησία της MultiChoice), στο κανάλι 178.

### Νέα Ζηλανδία

Το FTV στη Νέα Ζηλανδία είναι διαθέσιμο στο Freeview, στο κανάλι 30.

### Ιταλία

Το FTV στην Ιταλία είναι διαθέσιμο στην πλατφόρμα Sky Italia (θυγατρική της Sky plc) στο κανάλι 489 και στην πλατφόρμα Tivù Sat (ιδιοκτησία της Rai, της Mediaset και της Telecom Italia) στο κανάλι 58.

### Τουρκία

Το Fashion TV στην Τουρκία είναι διαθέσιμο στην πλατφόρμα Digiturk (ιδιοκτησία της beIN Media Group) στο κανάλι 110 (SD) και στο κανάλι 394 (HD).

Άλλα Κανάλια Fashion TV
-----------------------

### F MEN: Fashion TV Men's Channel

Το Fashion TV έχει ένα άλλο δεύτερο κανάλι στην FTV οικογένεια, που ονομάζεται F ΜΕΝ. To F Men είναι 24ωρο κανάλι μόδας για άνδρες ενώ είναι αφιερωμένο σε σχεδιαστές μόδας των ανδρών, συλλογές διαδρόμου, στα αρσενικά μοντέλα και στον τρόπο ζωής. Το F ΜΕΝ είναι διαθέσιμο μέσω δορυφόρου στην Ευρώπη και τη Βόρεια Αφρική στην Hot Bird 3 (ιδιοκτησία της Eutelsat) καθώς και στην Ασία, στην Αυστραλία, στον Ειρηνικό Ωκεανό και στην Αμερική μετά την επιτυχή μετάδοση στην Ευρώπη. Επίσης, μεταδίδεται στην Ινδία και στη Ρωσία μέσω του δορυφόρου ABS 1, ενώ στην Ασία το F MEN είναι διαθέσιμο στο Χονγκ Κονγκ.

### FTV HD

Τον Οκτώβριο του 2008 ξεκίνησε να μεταδίδεται το Fashion TV HD, το οποίο προβάλει προγράμματα του Fashion TV σε High Definition.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Fashion TV** |

* Επίσημη Ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 1239145857118122922105
* LCCN: no2016030917

 |

 |
Το **Mazda MX-6** ήταν ένα 2-πορτο 4-θέσιο σπορ αυτοκίνητο, που παρήχθη από την ιαπωνική αυτοκινητοβιομηχανία Mazda, από τον Σεπτέμβριο του 1987 έως τον Φεβρουάριο του 1997, σε δύο γενιές. Βασίστηκε στην πλατφόρμα G της Mazda, με την πρώτη γενιά του να βασίζεται στην εκδοχή GD και η δεύτερη γενιά του στην εκδοχή GE.

Πρακτικώς, το MX-6 ήταν η 2-πορτη κουπέ εκδοχή του Mazda 626 και μάλιστα είχε εμφανή αισθητική ομοιότητα με αυτό. Επίσης, μια παράλληλη έκδοση του MX-6 ήταν και το σπορ μοντέλο Ford Probe, το οποίο αποτέλεσε προϊόν συνεργασίας της αμερικανικής Ford με την Mazda, αν και η αισθητική του Probe ήταν εντελώς διαφορετική. Ως αποτέλεσμα, και τα 3 αυτά μοντέλα ήταν μπροστοκίνητα. Ειδικότερα στην Ευρώπη και στην Ιαπωνία, η πρώτη γενιά του MX-6 διατέθηκε ως **626 Coupé** και η ονομασία MX-6 χρησιμοποιήθηκε μόνο για τη δεύτερη γενιά του μοντέλου, η οποία εισήχθη στο Σαλόνι της Φρανκφούρτης τον Σεπτέμβριο του 1991 και κυκλοφόρησε ως μοντέλο της σεζόν (model year) του 1992.

Παραγωγή
--------

Mazda MX-6 δεύτερης γενιάς στις ΗΠΑ.
Διαχρονικά, όσα Mazda MX-6 και Mazda 626 προορίζονταν για τις αγορές της Ευρώπης και της Ασίας παράγονταν από την Mazda Ιαπωνίας. Αντιθέτως, όσα Mazda MX-6, Mazda 626 και Ford Probe προορίζονταν για τη Βόρεια Αμερική παράγονταν στο εργοστάσιο του Φλατ Ροκ, Μίσιγκαν, ΗΠΑ. Μάλιστα το χρονικό διάστημα 1992 έως 2012 η παραγωγή των μοντέλων της Mazda στο εργοστάσιο αυτό γινόταν από την κοινοπραξία **AutoAlliance International** που ιδρύθηκε στις 1 Ιουλίου 1992 και διατηρήθηκε για 20 χρόνια. Για την ιστορία, όταν το τελευταίο αντίτυπο του Mazda 6 αμερικανικής κατασκευής κύλησε από τη γραμμή παραγωγής του Φλατ Ροκ στις 24 Αυγούστου 2012, η Mazda σταμάτησε κάθε παραγωγή στο έδαφος των ΗΠΑ και μαζί επίσης και την κοινοπραξία AutoAlliance International με την Ford.

Αν και η οριστική λήξη της παραγωγής του MX-6 έλαβε χώρα τον Φεβρουάριο του 1997 και στις περισσότερες αγορές διεθνώς, μεταξύ των οποίων στις ΗΠΑ και στην Ιαπωνία, συνέχισε να διατίθεται έως τότε, σε αρκετές ευρωπαϊκές αγορές είχε σταματήσει να εξάγεται αρκετά νωρίτερα, λόγω ανυπαρξίας ζήτησης στα κράτη αυτά. Ενδεικτικώς, παρουσιάζονται οι ετήσιες πωλήσεις στη Γαλλία, όπου η δεύτερη γενιά του μοντέλου (η μοναδική που διατέθηκε με την ονομασία MX-6 στην Ευρώπη και στην Ιαπωνία) είχε κυκλοφορήσει για πρώτη φορά μέσα στο 1992 και σε 3 μόλις έτη, μέσα στο 1995, διακόπηκε η εξαγωγή του:

| Έτος | Πωλήσεις |
| --- | --- |
| 1992 | 504 |
| 1993 | 296 |
| 1994 | 123 |
| 1995 | 68 |
| 1996 | 4 |
| Σύνολο | 995 |

Αναφορές
--------

1. ↑  Action Auto Moto HS.

Βιβλιογραφία
------------

* Patrick Bedard. «Mazda MX-6 LS». Car and Driver (August 1992): 55–59.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Mazda MX-6** |

* www.mx6.com – forum MX-6 USA
* 1990-1992 Mazda MX-6 review by consumerguide.com (αναφέρεται στο Mazda MX-6 Αμερικανικών προδιαγραφών)
* 1993-1997 Mazda MX-6 review by consumerguide.com (αναφέρεται στο Mazda MX-6 Αμερικανικών προδιαγραφών)
Η **Κεντρική Τράπεζα της Ιρλανδίας** (ιρλανδικά: Banc Ceannais na hÉireann‎) είναι η Κεντρική Τράπεζα, της Δημοκρατίας της Ιρλανδίας, και μέλος του Ευρωπαϊκό Σύστημα Κεντρικών Τραπεζών. Είναι η ρυθμιστική αρχή των χρηματοπιστωτικών υπηρεσιών της χώρας για τις περισσότερες κατηγορίες χρηματοπιστωτικών επιχειρήσεων. Ήταν ο εκδότης των χαρτονομισμάτων και των κερμάτων της Λίρας Ιρλανδίας μέχρι την εισαγωγή του ευρώ, και τώρα παρέχει αυτή την υπηρεσία για την Ευρωπαϊκή Κεντρική Τράπεζα.

Η Κεντρική Τράπεζα ιδρύθηκε την 1η Φεβρουαρίου 1943 και από την 1η Ιανουαρίου 1972 είναι ο τραπεζίτης της Κυβέρνησης της Ιρλανδίας σύμφωνα με τον νόμο του 1971 για την Κεντρική Τράπεζα, η οποία μπορεί να θεωρηθεί νομοθετικά ως συμπλήρωση της μακράς μετάβασης από ένα νομισματικό συμβούλιο σε μια πλήρως λειτουργική Κεντρική Τράπεζα.

Δείτε ακόμη
-----------

* Ευρωπαϊκή Κεντρική Τράπεζα

Παραπομπές
----------

1. ↑  «Central Bank Act, 1971». Irishstatutebook.ie. 28 Ιουλίου 1971. Ανακτήθηκε στις 21 Απριλίου 2012.
2. ↑  Previously the commercial Bank of Ireland, established in 1783, had been the government's banker.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κεντρική Τράπεζα της Ιρλανδίας** |

* Επίσημος ιστότοπος
* Central Bank of Ireland στο Twitter

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138201406
* LCCN: nr2004002850
* ISNI: 0000 0004 0488 6443
* SUDOC: 086023039
* BNF: cb124360068 (data)
* BIBSYS: 2053502
* NKC: vse2005265932

 |

 |

Συντεταγμένες: 53°20′52″N 6°14′05″W﻿ / ﻿53.34765°N 6.23464°W﻿ / 53.34765; -6.23464
Το "**Seize the Day**" είναι ένα τραγούδι του αμερικανικού heavy metal συγκροτήματος Avenged Sevenfold, το οποίο συμπεριλήφθηκε στον τρίτο τους δίσκο *City of Evil* (2005). To 2006, κυκλοφόρησε και ως single, το τελευταίο από τον παραπάνω δίσκο. Για την προώθηση του κομματιού κυκλοφόρησε και video clip, στο οποίο συμμετέχει η σύζυγος του M. Shadows, τραγουδιστή του σχήματος. Το 2007, το video clip, κέρδισε τον τίτλο του καλύτερου video clip από το *Metal Hammer*. Το 2010, το κομμάτι έγινε διαθέσιμο στο δημοφιλές βιντεοπαιχνίδι *Rock Band 2*.

Παραπομπές
----------

1. ↑  A7X official site - Check for the band's biography and releases.
2. ↑

Εξωτερικοί σύνδεσμοι
--------------------

* Video clip στο YouTube
To **Stearman Model X-100** ή **XA-21** ήταν δικινητήριο αεροσκάφος εγγύς υποστήριξης το οποίο αναπτύχθηκε στα τέλη της δεκαετίας του 1930. Συμμετείχε στον διαγωνισμό από τον οποίο προέκυψαν τα περίφημα Douglas A-20 Havoc, Martin A-22 Maryland και North American B-25 Mitchell αλλά δεν εντάχθηκε σε παραγωγή. Κατασκευάστηκε μονάχα ένα πρωτότυπο.

Σχεδιασμός και ανάπτυξη
-----------------------

Το X-100 (ονομάστηκε XA-21 όταν πέρασε στην κατοχή του Στρατού) ήταν δικινητήριο υψηλοπτέρυγο μονοπλάνο ολομεταλλικής κατασκευής.

Η διάταξη του κόκπιτ ήταν ασυνήθιστη για αμερικανικό αεροσκάφος και θύμιζε αυτή των γερμανικών μέσων βομβαρδιστικών, όπου του πλήρωμα ήταν όλο συγκεντρωμένο στον ίδιο χώρο, κάτω από μια μεγάλη ενιαία καλύπτρα "θερμοκηπίου".

Επιχειρησιακή ιστορία
---------------------

Το XA-21 δοκιμάστηκε αρχικά με την καλύπτρα "θερμοκηπίου" όμως κρίθηκε ότι αυτή η διάταξη δυσχέραινε τον πιλότο και έτσι αποφασίστηκε η αντικατάσταση της από συμβατική διάταξη ρύγχους-κόκπιτ. Παρόλο που η αλλαγή αυτή δεν επιδείνωσε τις επιδόσεις, το αεροσκάφος δεν εντάχθηκε σε παραγωγή.

Χρήστες
-------

ΗΠΑ
* Αεροπορικό Σώμα του Στρατού των ΗΠΑ (United States Army Air Corps, USAAC)

Δείτε επίσης
------------

### Παρόμοια αεροσκάφη

* Junkers Ju 88
* Bristol Blenheim

Παραπομπές
----------

1. ↑  "Stearman XA-21 (Stepped Cockpit)." Αρχειοθετήθηκε 2007-08-13 στο Wayback Machine. *Museum of the United States Air Force*. Retrieved: 16 February 2011.
2. ↑  Bowers 1989, p. 273.
3. ↑  "Swift Attack Bombers Race For Jobs In Army Air Corps." *Popular Mechanics,* June 1939.
4. ↑  "Stearman XA-21 (Streamlined Cockpit)." Αρχειοθετήθηκε 2011-07-22 στο Wayback Machine. *Museum of the United States Air Force*. Retrieved: 16 February 2011.

Βιβλιογραφία
------------

* Bowers, Peter M. *Boeing Aircraft since 1916*. London: Putnam, Second edition, 1989. ISBN 0-85177-804-6.
* Wagner, Ray. *American Combat Planes of the 20th Century, Third Enlarged Edition.* New York: Doubleday, 1982. ISBN 978-0-930083-17-5.

Εξωτερικοί σύνδεσμοι
--------------------

* Πολυμέσα σχετικά με το θέμα  Stearman XA-21 στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αεροπορία
* Πύλη:Πόλεμος
 |

 |
Μπισκότα Oreo
Τα **Oreo** είναι μια φίρμα μπισκότων, η οποία κυκλοφορεί σε περισσότερες από 100 χώρες σ' όλο τον κόσμο.

Σύντομο ιστορικό σημείωμα
-------------------------

Τα μπισκότα αυτά παρασκευάστηκαν για πρώτη φορά στις 6 Μαρτίου 1912 σε ένα μικρό αρτοποιείο με την επωνυμία «Ναμπίσκο» στη Νέα Υόρκη των ΗΠΑ. Και τότε η μορφή τους ήταν σχεδόν ίδια με τη σημερινή, μόνο που το ανάγλυφο επάνω στα μπισκότα ήταν ένα στεφάνι μέσα στο οποίο ήταν χαραγμένο το όνομα **Oreo**.

Προέλευση της ονομασίας Oreo
----------------------------

Δεν υπάρχει ομοφωνία σε αυτό το θέμα. Κάποιοι λένε πως προήλθε από τη γαλλική λέξη *or* (= χρυσός), επειδή εκείνη την εποχή τα μπισκότα τυλίγονταν σχεδόν πάντοτε σε χρυσόχαρτα. Μερικοί άλλοι λένε πως η ονομασία προήλθε από μεταφορά στα λατινικά της ελληνικής λέξης *ωραίο*, επειδή τα μπισκότα αυτά είναι νόστιμα και πολύ ευχάριστα στη γεύση, και κάποιοι άλλοι από την ελληνική λέξη *όρος* (βουνό) επειδή στην πρώτη παρτίδα που λανσαρίστηκε στην αγορά τα μπισκότα είχαν σχήμα το οποίο έμοιαζε με λόφο. Πάντως πιθανότερη εκδοχή είναι ότι αυτή την ονομασία μπορεί να την προφέρει πανεύκολα ο κόσμος, επειδή είναι μικρή και τα δύο «o» τα οποία βρίσκονται στα δύο άκρα αντιπροσωπεύουν το σχήμα των μπισκότων το οποίο είναι κυκλικό και η συλλαβή *re* η οποία βρίσκεται ανάμεσά τους είναι παρμένη απ' τη γαλλική λέξη *crème (κρέμα)*.

  


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Oreo** |
Ο **Στέφανος** , (ιταλικά : Stefano, λατινικά : Stephanus) ήταν επίσκοπος της Νεαπόλεως στα τέλη του 5ου αρχές 6ου αιώνα. Τιμάτε ως άγιος από την Ρωμαιοκαθολική εκκλησία στις 11 Απριλίου.

Βιογραφία
---------

Ο Στέφανος ενθρονίστηκε επίσκοπος Νεαπόλεως τον Φεβρουάριο του 498 επί παπών Αναστασίου Β΄ και Σύμμαχου και επί αυτοκράτορα Αναστασίου Α΄. Ήταν επίσκοπος Νεαπόλεως για 15 έτη και δύο μήνες.

Κατά την εποχή του σχίσματος της Ρωμαιοκαθολικής εκκλησίας του Αντίπαπα Λαυρέντιου ο Στέφανος πήρε μέρος στις συνόδους της Ρωμαϊκής εκκλησίας όπου καταδίκασαν τον Λαυρέντιο. Τις πράξεις των αυτών των συνόδων υπέγραψαν οι επίσκοποι που ήταν παρόντες εκεί και μεταξύ αυτών ο επίσκοπος Νεάπολης.

Ο Στέφανος ανακατασκεύασε τον ναό του Σωτήρος όπου έπειτα από χρόνια πήρε το όνομα του. Μετά τον θάνατο του τάφηκε στον ναό του Αγίου Σακραμέντο, το σκήνωμα του βρίσκεται και σήμερα εκεί.

  


|  |  |  |
| --- | --- | --- |
| ΠροκάτοχοςΒιττόρε | **Επίσκοπος Νάπολης**498-513 | ΔιάδοχοςΠομπόνιος |

Παραπομπές
----------

1. ↑  Cronotassi dei Vescovi - Chiesa di Napoli
2. 1 2 3 4 5 6 7  Daniello Maria Zigarelli, Biografie dei vescovi e arcivescovi della chiesa di Napoli con una ... σελ. 17
Η ελληνική έκδοση του ξένου περιοδικού Status που εκδιδόταν στην Αθήνα, με πανελλαδική κυκλοφορία, από τις εκδόσεις Λυμπέρη, έως τα τέλη του 2012.

Το Status ήταν πολυσέλιδο περιοδικό, (250 περίπου σελίδων) ποικίλης ύλης με θέματα, πολιτικά, οικονομικά, κοινωνικά και καλλιτεχνικά, ιδιαίτερα όμως επί προσώπων, με συνεντεύξεις πολιτικών και καλλιτεχνών, Ελλήνων και ξένων, καθώς και πληθώρα διαφημίσεων

Το περιοδικό οργάνωνε διαγωνισμό για την ανάδειξη των "ανδρών της χρονιάς" με επιλογή των αναγνωστών, μέσα από ένα μεγάλο αριθμό καταξιωμένων προσώπων ραδιοφωνικού και τηλεοπτικού χώρου, καλλιτεχνών, αθλητών, συγγραφέων, δημοσιογράφων, ηθοποιών, μουσικοσυνθετών και σκηνοθετών, τραγουδιστών, επιχειρηματιών, επιστημόνων καθώς και Ελλήνων που έχουν διαπρέψει στο εξωτερικό. 

Το περιοδικό STATUS ήταν ιδιοκτησία των Εκδόσεων Λυμπέρη των οποίων πρόεδρος και διευθύνων σύμβουλος ήταν ο Αντώνης Λυμπέρης. Ανέστειλε τη λειτουργία του στις 11 Νοεμβρίου 2012 όταν οι Εκδόσεις Λυμπέρη έκλεισαν λόγω χρεών. Οκτώ μήνες αργότερα η εταιρεία κήρυξε πτώχευση. Δύο χρόνια αργότερα, σύμφωνα με άρθρο της "Εφημερίδας των Συντακτών"οι εργαζόμενοι, αμειβόμενοι με «έναντι» από τον Απρίλιο του 2012 και με τεράστιες περικοπές τα τελευταία δύο περίπου χρόνια κατηγόρησαν τον κ. Λυμπέρη ότι συνέχισε τα τέσσερα πιο επικερδή από τα περιοδικά του καλυμμένος πίσω από άλλες εκδοτικές εταιρείες, που ανήκουν σε στενούς του συνεργάτες. Ο κ. Λυμπέρης διαμένει τώρα στη Βραζιλία, όπου σύμφωνα με δημοσιεύματα σκέπτεται να εκδώσει και πάλι διεθνή περιοδικά - εκτός από το Vogue που εκδίδεται ήδη εκεί. Για την Τρίτη 10 Ιουνίου 2014 προβλεπόταν η εκδίκαση της αγωγής των εργαζομένων για τα δεδουλευμένα τους.

Παραπομπές
----------

1. ↑  «Τέλος εποχής για τις εκδόσεις Λυμπέρη». 6 Νοεμβρίου 2012. [*νεκρός σύνδεσμος*]
2. ↑  «Το good bye των εκδόσεων Λυμπέρη». 8 Νοεμβρίου 2012. [*νεκρός σύνδεσμος*]
3. ↑  «Οι εργαζόμενοι στις εκδόσεις Λυμπέρη για το κλείσιμο του ομίλου». 9 Δεκεμβρίου 2012.
4. ↑  «Το «colpo grosso» Λυμπέρη». 11 Ιανουαρίου 2013.
5. ↑  «Μεταξύ Βραζιλίας και Κηφισιάς ο Α. Λυμπέρης που δουλεύει τους εργαζομένους για τα δεδουλευμένα». 11 Μαρτίου 2014. Αρχειοθετήθηκε από το πρωτότυπο στις 14 Μαΐου 2014. Ανακτήθηκε στις 30 Ιουλίου 2014.
6. ↑  «Μετανάστης στη Βραζιλία ο Λυμπέρης». 17 Μαρτίου 2013.
7. ↑  «Εργαζόμενοι Εκδόσεων Λυμπέρη». 19 Ιουνίου 2014.
*Cerdocyon thous* από την Κολομβία
Η **καβουροφάγα αλεπού** (*Cerdocyon thous*), γνωστή και ως **αλεπού του δάσους**, ή **μάικονγκ**, είναι υπάρχον είδος μεσαίου μεγέθους κυνίδη ενδημικού στο κεντρικό τμήμα της Νότιας Αμερικής, ο οποίος εμφανίστηκε κατά την εποχή του Πλειόκαινου.[1] Όπως οι νοτιοαμερικανικές αλεπούδες, οι οποίες ανήκουν στο γένος *Λυκαλώπηξ*, δεν είναι στενά συγγενικός με τις κανονικές αλεπούδες.

Αναπαραγωγή
-----------

Το ενήλικο θηλυκό γεννά ένα ή δύο μικρά ετησίως, και το αναπαραγωγικό ζεύγος είναι μονογαμικό. Το ζευγάρι διασχίζει τις πεδιάδες μαζί. Ως τροπικό ζώο, η αναπαραγωγή δεν είναι σταθερή σε ορισμένες περιόδους του έτους, και λαμβάνει χώρα δύο φορές ετησίως. Η αναπαραγωγική περίοδος αρχίζει συχνότερα τον Νοέμβριο ή τον Δεκέμβριο, και ξανά τον Ιούλιο. Η γέννηση των απογόνων ακολουθεί μετά από 56ήμερη κύηση, συνήθως τον Ιανουάριο, τον Φεβρουάριο ή μερικές φορές τον Μάρτιο,[2] και ξανά από τον Σεπτέμβριο μέχρι τον Οκτώβριο.

Παραπομπές
----------

1. ↑  C. Cartelle and W. C. Hartwig. 1996. A new extinct primate among the Pleistocene megafauna of Bahia, Brazil. Proceedings of the National Academy of Sciences 93:6405-6409
2. ↑  Nowak, Ronald M. (2005). *Walker's Carnivores of the World*. Baltimore: Johns Hopkins Press. (ISBN 0-8018-8032-7)
Η **Oslobođenje** (*Απελευθέρωση*) είναι εφημερίδα της Βοσνίας-Ερζεγοβίνης. Ιδρύθηκε στις 30 Αυγούστου του 1943 στην Donja Trnova ως αντιναζιστική εφημερίδα. Κατά τη διάρκεια της πολιορκίας του Σαράγεβο (Απρίλιος του 1992 - Φεβρουάριος του 1996) η εκδοσή της γινόταν σε ένα καταφύγιο καθώς το δεκαόροφο κτίριο όπου στεγάζονταν τα γραφεία της είχε καταστραφεί από τους σερβικούς βομβαρδισμούς. Παρ' όλες τις αντιξοότητες η εφημερίδα κυκλοφορούσε καθημερινά εκτός από μια φορά. Εκδότες ήταν ο Βόσνιος *Kemal Kurspahic* και η Σέρβα *Gordana Knezevic* στους οποίους απονεμήθηκε το 1993 ο τίτλος των *International Editors* από το *World Press Review* «*για το θάρρος τους και την προσήλωση και την αφοσίωσή τους στις αρχές της δημοσιογραφίας*». Στην Oslobodenje εργάζονταν δημοσιογράφοι, τεχνικοί και υπάλληλοι από όλες τις αντιμαχόμενες πλευρές: Μουσουλμάνοι, Σέρβοι και Κροάτες και γι' αυτό αλλά κυρίως για τη στάση της στη διάρκεια του πολέμου μπήκε συχνά στο στόχαστρο των εθνικιστών και των παραστρατιωτικών ομάδων. Πέντε εργαζόμενοί της έχασαν τη ζωή τους και άλλοι εικοσιπέντε τραυματίστηκαν στη διάρκεια του πολέμου. Το 1993 βραβεύτηκε με το Βραβείο Ζαχάρωφ για την ελευθερία της σκέψης.

Παραπομπές
----------
Οι **Status Quo** είναι βρετανικό rock συγκρότημα, με τη μουσική τους να χαρακτηρίζεται από διακριτά στοιχεία της Boggie rock. Το συγκρότημα δημιουργήθηκε από τους τότε συμμαθητές Φράνσις Ρόσι και Άλαν Λάνκαστερ, το 1962. Μετά από διάφορες ανακατατάξεις στο σχήμα του συγκροτήματος, το 1967 ονομάστηκε The Status Quo, και το 1969 Status Quo.

Το συγκρότημα είχε πάνω από 60 *chart hits* στο Ηνωμένο Βασίλειο, ξεκινώντας από το 1967, με το *Pictures of Matchstick Men*, ενώ το πιο πρόσφατο υπήρξε το 2010, το οποίο σημαίνει ότι είναι το ροκ συγκρότημα με τα περισσότερα *chart hits*, από κάθε άλλο. 22 εξ αυτών φτάσανε την πρώτη δεκάδα του UK Singles Chart. Το 1991, το συγκρότημα το Βραβείο BRIT, για τη συνολική του συνεισφορά στη μουσική.

Το συγκρότημα πρωταγωνίστησε στην ταινία *Bula Quo!*, η οποία κυκλοφόρησε τον Ιούλιο του 2013 στους κινηματογράφους. Η ταινία συνοδεύτηκε και με την κυκλοφορία του ομώνυμου *soundtrack*, το οποίο κατέλαβε τη 10η θέση στα *UK Albums Chart*. Ένα μήνα πριν (Ιούνιος 2013) κυκλοφόρησε το single *Bula Bula Quo*, το οποίο είναι 100ο του συγκροτήματος.

Παραπομπές
----------

1. ↑  «Status Quo hold UK singles record». *BBC News*. 19 September 2005.. Ανακτήθηκε στις 14 February 2009.
2. ↑  "1991 – Outstanding Contribution to Music Award – Status Quo" Αρχειοθετήθηκε 2014-03-08 στο Wayback Machine.. Brits.co.uk. Retrieved 30 October 2012
3. ↑  «Status Quo celebrate release of their 100th single 'Bula Bula Quo'». *The Independent*. 10 June 2013.. Ανακτήθηκε στις 10 June 2013.
Το **LabGov** είναι εργαστήριο όπου άτομα της διεθνούς επιστημονικής κοινότητος πειραματίζονται πάνω σε ενδεχόμενα μοντέλα οργάνωσης και διακυβέρνησης, τα οποία μπορούν να εφαρμοστούν βραχυπρόθεσμα ή μακροπρόθεσμα και αφορούν τη κοινωνία, την οικονομία και το νομικό πλαίσιο των κρατών. Βασικός υπεύθυνος αυτού του εγχειρήματος είναι ο νομικός Christian Iaione. Το LabGov έχει σκοπό να αναπτύξει την πόλη του μέλλοντος με βάση την διακυβέρνηση των αστικών Κοινών, τη χρήση γης από κοινού, την κοινωνική καινοτομία και την οικονομία του διαμοιρασμού. Το εργαστήριο αυτό, επιπλέον ενισχύει τη διακυβέρνηση των Κοινών στην Ιταλία, απ' όπου και προήλθε ο πρωτοποριακός «Κανονισμός της Μπολόνια», ένα εγχειρίδιο αμοιβαίας συνεργασίας μεταξύ του δημοσίου και της κοινωνίας των πολιτών για αστικά περιβάλλοντα.

Παραπομπές
----------

1. ↑  «Η πόλη ως μέρος των Κοινών» (στα αγγλικά). *Green European Journal*.. Ανακτήθηκε στις 2018-05-17.
To "**Laid to Rest**" είναι τραγούδι του αμερικανικού groove metal συγκροτήματος Lamb of God, το οποίο συμπεριλήφθηκε στον τέταρτο δίσκο τους, τον *Ashes of the Wake* (2004). Το κομμάτι κυκλοφόρησε και ως single, το πρώτο από τον παραπάνω δίσκο. Για την προώθησή του, γυρίστηκε και κυκλοφόρησε και video clip. Και πρόκειται για ένα από τα δημοφιλέστερα κομμάτια του συγκροτήματος.

Οι στίχοι του από τη μία έχουν ως επίκεντρο ένα θύμα δολοφονίας, ωστόσο από την άλλη μπορεί να αφορούν και τον πόλεμο στο Ιράκ, όπως είναι και το κύριο θέμα του δίσκου *Ashes of the Wake*. Το κομμάτι χρησιμοποιήθηκε στο άνοιγμα της ταινίας-ντοκιμαντέρ *Metal: A Headbanger's Journey* (2005). Επίσης, είναι διαθέσιμο και σε δημοφιλή βιντεοπαιχνίδια, όπως το *Guitar Hero* και το *Rock Band*. To 2008, το hip hop συγκρότημα Gym Class Heroes, το διασκεύασε και το έπαιξε στο tour, Vans Warped Tour.

Παραπομπές
----------

1. ↑  Dom Lawson (24 Αυγούστου 2016). «The Top 10 Best Lamb Of God Songs». Loudersound.com. Ανακτήθηκε στις 19 Ιουλίου 2019.
2. ↑  AMY SCIARRETTO (16 Νοεμβρίου 2012). «10 Best Lamb of God songs». Loudwire.com. Ανακτήθηκε στις 19 Ιουλίου 2019.
3. ↑  «Hip Hop Act Gym Class Heroes Covers Lamb Of God's 'Laid to Rest'; Video Available». Blabbermouth. 10 Ιουλίου 2008. Ανακτήθηκε στις 20 Ιουλίου 2019.

Εξωτερικοί σύνδεσμοι
--------------------

* Video clip στο YouTube
Το **κουατρίνο**, ιταλ.: *quattrino* πληθ.: quattrini, είναι μία αρχαία ιταλική ονομασία νομίσματος, που χρησιμοποιείτο ευρέως στην Κεντρική Ιταλία, ειδικά στην Τοσκάνη και τη Ρώμη. 

Το όνομά του προέρχεται από το λατινικό *quater denari*, γιατί η αξία του ήταν ίση με τέσσερα *δηνάρια*. Κατά συνέπεια, η αξία του ήταν το ένα τρίτο του σολδίου. Εξαφανίστηκε μετά την ενοποίηση της Ιταλίας το 1861, όταν η ιταλική λίρα εισήχθη ως ισοδύναμο του γαλλικού φράγκου.

* Mατσεράτα (νότια της Ανκόνα), κοπή της πόλης υπό παπική αυθεντία. 1447-71, κουατρίνο από κράμα, 0,66 γραμ. Ο Άγ. Ιουλιανός όρθιος, S. JULIANUS / Διασταυρούμενα παπικά κλειδιά, + DE MACERATAMατσεράτα (νότια της Ανκόνα), κοπή της πόλης υπό παπική αυθεντία. 1447-71, κουατρίνο από κράμα, 0,66 γραμ. Ο Άγ. Ιουλιανός όρθιος, S. JULIANUS / Διασταυρούμενα παπικά κλειδιά, + DE MACERATA
* Κουατρίνο του Μιλάνου, 1603. Ο Φίλιπππος Γ΄ της Ισπανίας ως δούκας του Μιλάνου PHILIPP III REX HISP. / DUX MEDIOLANI F C θυρεός του Μιλάνου (των Σφόρτσα).Κουατρίνο του Μιλάνου, 1603. Ο Φίλιπππος Γ΄ της Ισπανίας ως δούκας του Μιλάνου PHILIPP III REX HISP. / DUX MEDIOLANI F C θυρεός του Μιλάνου (των Σφόρτσα).
* Κουατρίνο της Φερράρας, 1381. S. MAURELIUS / DE FERARIA. Ο θυρεός του δήμου εικονίζεται για πρώτη φορά.Κουατρίνο της Φερράρας, 1381. S. MAURELIUS / DE FERARIA. Ο θυρεός του δήμου εικονίζεται για πρώτη φορά.

Δείτε επίσης
------------

* Λίρα
* Σολδίο
* Δηνάριο Γαλλίας
Χακαθώνιος με τα Jolla, Mer και Nemo Mobile τον Σεπτέμβριο του 2012
Το **Sailfish OS** είναι λειτουργικό σύστημα το οποίο είναι βασισμένο στο Linux. Βασίζεται σε εγχειρήματα ανοιχτού κώδικα όπως το Mer και συμπεριλαμβάνει μια διεπαφή χρήστη κλειστού κώδικα. Το λειτουργικό έχει αναπτυχθεί από τη φινλανδική εταιρεία Jolla.

Το λειτουργικό σύστημα διατίθεται στα έξυπνα τηλέφωνα και ταμπλέτες της Jolla (η πώληση των ταμπλετών σταμάτησε το 2016 αλλά υποστηρίζονται ακόμα με ενημερώσεις λογισμικού) και σε συσκευές που χρησιμοποιούν το λειτουργικό κατόπιν άδειας. Το λειτουργικό σύστημα μπορεί να χρησιμοποιηθεί και για έξυπνα τηλέφωνα και υπολογιστές ταμπλέτα άλλων εταιριών. Το Sailfish OS μπορεί να χρησιμοποιηθεί για πολλά είδη συσκευών.

Παραπομπές
----------

1. ↑  «Jolla Tablet: Aiming for Closure». *Official Jolla Blog*. Αρχειοθετήθηκε από το πρωτότυπο στις 6 Δεκεμβρίου 2019. Ανακτήθηκε στις 10 Φεβρουαρίου 2016.
2. ↑  «Jolla signs up India's Intex as first Sailfish OS licensee». *PCWorld*. Αρχειοθετήθηκε από το πρωτότυπο στις 17 Ιουνίου 2016. Ανακτήθηκε στις 26 Φεβρουαρίου 2016.
3. ↑  «Sailfish OS on Fairphone 2 - a community driven project». Αρχειοθετήθηκε από το πρωτότυπο στις 14 Ιανουαρίου 2018. Ανακτήθηκε στις 10 Φεβρουαρίου 2016.
4. ↑  «Adaptations/libhybris». *mer project wiki*. Αρχειοθετήθηκε από το πρωτότυπο στις 6 Οκτωβρίου 2015. Ανακτήθηκε στις 8 Σεπτεμβρίου 2016.